ནོར་བུ་རྒྱས་པའི་དཀྱིལ་འཁོར་དང་འབྲེལ་བའི་སྦྱིན་སྲེག་བཞུགས་སོ། །
༄༅། །ནོར་བུ་རྒྱས་པའི་དཀྱིལ་འཁོར་དང་འབྲེལ་བའི་སྦྱིན་སྲེག་གི་ཆོག་ལ་བཞི་སྟེ།
ཞི་བ་དང་། རྒྱས་པ་དང་། དྲག་པོ་དང་ལས་ཐམས་ཅད་པའི་སྦྱིན་སྲེག་གི་ཆོ་གའོ། །ཞི་བའི་
སྦྱིན་སྲེག་རྒྱས་པ་ལ་གསུམ་སྟེ། སྦྱོར་བ་དང༌། དངོས་གཞི་དང༌། རྗེས་ཀྱི་ཆོ་གའོ། །སྦྱོར་བ་ནི་
ཡུལ་དུས་གནས་སྐབས་བརྟགས་ནས་ནི། །ས་ཆོ་ག་བྱས་ཏེ་དཀྱིལ་འཁོར་དགོད། །དེ་མདུན་
ཐབ་དང་ཡོ་བྱད་བཤམ། །ལུས་སེམས་སྦྱོར་ལྡན་དཀྱིལ་འཁོར་མཆོད། །ཞེས་པ་སྟེ་དེ་ལ་ཡུལ་
ནི། ཞི་བའི་དཀྱིལ་འཁོར་གྱི་གནས་སམ། དཀྱིལ་འཁོར་དུ་བཤད་པའི་ས་གཞི་ཁྱད་པར་དུ་
-58-

སྔགས་ལ་འཇུག་པའི་སྒོ་ལས། འཕགས་པ་ནོར་བུ་རྒྱས་པའི་གཞལ་མེད་ཁང་གི་སྐོར། ༢༤༽
མཆོད་རྟེན་ལ་སོགས་པ་རྟེན་གསུམ་བྱིན་བརླབས་ཅན་བཞུགས་པའམ་བྱོན་པའི་གནས་སོ། །
དུས་ནི་ཞི་བའི་དཀྱིལ་ཆོག་དུ་བཤད་པའི་ཟླ་བ་དང་གཟའ་དང་ཚེས་སྐར་དང་། སྐར་མ་ཡུད་
ཙམ་དང༌། ཁྱད་པར་སྲོད་ཀྱི་དུས་སུ་གནས་གཙང་མའི་ལྷ་རྣམས་གཟིགས་པས་མྱུར་དུ་འགྲུབ་
པའོ། །གནས་སྐབས་ནི། ནད་དང་གདོན་ལ་སོགས་པ་སེལ་དགོས་པ་བྱུང་བ་ན། སྲོད་མིན་
ཀྱང་ཡ་མཚན་ཅན་གྱི་ལྟས་བཟང་པོ་བྱུང་བའི་སྐབས་སོ། །ས་ཆོག་ནི། དཀྱིལ་འཁོར་བཞེངས
བའི་ལས་དང་འབྲེལ་ན་མི་དགོས་ཤིང༌། མ་འབྲེལ་ན་ས་ཆོ་ག་རྒྱས་བསྡུས་ཇི་ལྟར་འོས་པ་
དཀྱིལ་འཁོར་གྱི་ཆོ་ག་བཞིན་བྱའོ། །མཎྜལ་དགོད་པ་ནི། ས་དེ་ཉིད་ཀྱི་དབུས་སུ་བ་བྱུང་དང་དྲི་
བཟང་གིས་བཟླུམ་པོར་བྱུག་སྟེ། ལྷ་སོ་སོའི་གནས་མཚོན་པར་མེ་ཏོག་དཀར་པོའི་སིལ་མ་
བཀྲམ་ཞིང༌། མཐར་སྒྲུབ་ཐབས་ཀྱི་སྐབས་ལྟར་ལས་མཐུན་གྱི་མཆོད་ཡོན། དྲི་ཆབ་མེ་ཏོག་
བདུག་སྤོས་ཞལ་ཟས་མར་མེ་རྣམས་ཅི་འབྱོར་པས་བསྐོར་བར་བྱའོ། །ཐབ་བཤམ་པ་ནི། ནུབ་
ཏུ་ཕྱོགས་པའི་དཀྱིལ་འཁོར་གྱི་མདུན་དུ་ཁྲུ་དོ་ཙམ་དོར་བ་ལ་སོགས་པ་སྐབས་ཇི་ལྟར་
རིགས་པར་ཐབ་ཁུང་མདོག་དཀར་པོ་དབྱིབས་བཟླུམ་པོ། ཁ་དང་མུ་རན་སོར་བཞི་བཞི་པ།
དཔངས་སུ་ཁྲུ་ཕྱེད་པ་གྲུབ་པའམ། བརྩིགས་པའམ་བྲུས་པ། ཁྱད་པར་བྲིས་པ་ལ་བྲུས་ཐབ་
མི་རུང་ན་དཔངས་ནི་བསྒོམ་བྱ་ཙམ་དུ་འགྱུར་བ་འཁོར་ལོ་དཀར་པོ་རྩིབས་བརྒྱད་པ་དབུས་
ནས་མཛུབ་གང་གིས་བསྐོར་བ། ལྟེ་བ་སུམ་ཆ་རྩིབས་ཉིས་འགྱུར་དཔངས་སུ་སོར་བཞི་པ།
ཁ་ཁྱེར་ལ་པད་མ་དཀར་པོའི་ཕྲེང་བས་བསྐོར་བའོ། །ཡོ་བྱད་བཤམ་པ་ནི། བསྲེག་རྫས་ཡམ་
ཤིང་ནི། ཤ་མའི་ཤིང་ངམ། དྲི་ཞིམ་ཐང་ཆུའི་ཤིང་ངམ། མཆོད་སྦྱིན་གྱི་ཤིང་ངམ། འོ་མ་ཅན་གྱི་
ཤིང་ལོ་མ་དང་བཅས་པའམ། ཤིང་ཕལ་པ་སྲིད་དུ་མཛུབ་གང༌། སྦོམས་སུ་སོར་གསུམ། རྩེ་
གཉིས་ཀུ་ཤས་དཀྲིས་པའམ་སྦོམས་པ། དེ་ཐམས་ཅད་ཤིང་སྡོང་གི་རྩེ་མོའི་ཆ་ལས་སྐྱེས་པ་
ཅུང་ཟད་བརློན་པ། ཁོག་སྟོང་དང་བུ་ག་དང་གས་ཆག་མེད་པ། སྲིན་བུས་མ་ཟོས་པ་བཟང་
-59-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཤིང་དྲང་ལ་གསར་པ། རྩེ་མོ་གཉིས་བཅད་ནས་སྦྲང་རྩི་འམ། མར་དཀར་རམ། འོ་མ་སྨྱུགས་
པ་རྣམས་ལྷ་གྲངས་ལ་བསྲེག་བླུགས་ཇི་ཙམ་འབུལ་བའི་ཚད་དང་མཉམ་པ། བུད་ཤིང་དགོན་
པའི་བ་ལྕི་སྐམ་པོ་གཙང་མའམ། ཤ་མའི་ཤིང་ངམ། དྲི་ཞིམ་གྱིས་ཤིང་དང༌། ཤིང་དེ་མར་རམ།
བའི་མར་དང༌། ཏིལ་དཀར་ནག་དང༌། ཟས་སྣ་དང༌། འབྲུ་སྣ་དང༌། འབྲས་ཆང་དང༌། འབྲས་
ཡོས་དང༌། འོ་ཐུག་དང༌། ཞོ་དང༌། ཙན་དན་དང༌། ཙུ་ཏ་དང༌། ཀུ་ཤ་དང༌། པྲི་ཡང་ཀུའི་མེ་ཏོག་
དང༌། མེ་ཏོག་དཀར་པོ་དང༌། གེ་སར་དྲི་ཞིམ་ཅན་ལ་སོགས་པ་རྒྱུད་ཀྱི་ལས་ཚོགས་ཀྱི་སྐབས་
སུ་འབྱུང་བའི་བསྲེག་རྫས་རྣམས་དང༌། ལས་བུམ་རྣམས་སྒྲུབ་པ་པོ་རང་གི་གཡས་པ་ལས་
མཐུན་གྱི་མཆོད་ཡོན་ལ་སོགས་པ་ཉེར་སྤྱོད་རྣམས་རང་གི་གཡོན་དུ་བཤམ། དེ་ཡང་འདས་མ་
འདས་ཀྱི་རྫས་དང་། མཆོད་པ་ཆ་གཉིས་སྣོད་དཀར་པོའམ། བཟླུམ་པོར་བཤམ། རྡོ་རྗེ་དྲིལ་
བུ་དང་དགང་བླུགས་གནས་བདེ་བར་མདུན་དུ་བཤམ་མོ། །ལུས་ཀྱི་སྦྱོར་བ་ནི་མངོན་རྟོགས་
ལྟར་འཁྲུས་བྱས་ནས། བསྲུངས་བར་བྱས་ཏེ། ཁྱད་པར་ཆས་གོས་དཀར་པོ་གཙང་མ་གོན།
གཙུག་ཏོར་དང༌། གདུབ་བུ་དང༌། ཚངས་སྐུད་དཀར་པོས་སྤྲས་ཏེ། ཁ་ཤར་རམ་བྱང་དུ་བལྟས་
ནས་ཀུ་ཤ་པད་མའི་གདན་ལ་སྐྱིལ་ཀྲུང་གིས་འདུག་པར་བྱའོ། །སེམས་ཀྱི་བྱ་བ་ནི་དཀོན་
མཆོག་ལ་དད་པ་དང༌། སེམས་ཅན་ལ་བྱམས་པ་དང་། སྙིང་རྗེ་དང་ལྡན་པས་རང་གཞན་
སེམས་ཅན་ཐམས་ཅད་ཀྱི་ནད་ཞི་བ་ལ་སོགས་པར་འདོད་དེ། སེམས་གཡེང་བ་དང་། འཁྲུག་
པ་ཉེ་བར་ཞི་བའི་སེམས་བསྐྱེད་པར་བྱའོ། །དཀྱིལ་འཁོར་མཆོད་པ་ནི། དེ་ནས་ལས་སྔགས་
ཀྱིས་གནས་དང་ཡོ་བྱད་བྱིན་གྱིས་བརླབས་ནས་། དྲིའི་དཀྱིལ་འཁོར་དེར་བཀའ་ཉན་མ་
གཏོགས་པའི་དཀྱིལ་འཁོར་གྱི་ལྷ་ཐམས་ཅད་སྐུ་མདོག་དཀར་པོ། ཁྱད་པར་དེར་མ་འདུས་
པའི་ཤར་གྱི་སྟེགས་བུར་དཀོན་མཆོག་གསུམ། བྱང་དུ་པད་མའི་རིགས། ལྷོར་རྡོ་རྗེའི་རིགས།
ནུབ་ཏུ་འཇིག་རྟེན་པའི་རིགས། སྟེང་གི་བར་སྣང་ལ་གཙང་མའི་ལྷ་ཚོགས། ཁྱད་པར་བཅོམ་
-60-

སྔགས་ལ་འཇུག་པའི་སྒོ་ལས། འཕགས་པ་ནོར་བུ་རྒྱས་པའི་གཞལ་མེད་ཁང་གི་སྐོར། ༢༤༽
ལྡན་འདས་ཤཱཀྱ་ཐུབ་པའི་གཡས་སུ་བྱམས་པ་ཀླུ་ཤིང་འཛིན་པ། བདེ་གཤེགས་མཛོད་སྤུ་དུང་
འཛིན་པ། གཡོན་དུ་སྤྱན་མ་འཁོར་ལོ་འཛིན་པ། འོག་ཏུ་གཞན་གྱིས་མི་ཐུབ་པ་རྡོ་རྗེ་འཛིན་
པ། ནུབ་སྒོའི་གཡས་གཡོན་དུ་ཀླུ་དགའ་བོ་དང་ཉེར་དགའ་ཐལ་མོ་སྦྱར་བས་མེ་ཏོག་གམ་
ནོར་བུ་འཛིན་པ་རྣམས་སྐད་ཅིག་གིས་ཡིད་ལ་མངོན་སུམ་ལྟར་བསམ་ནས། འཇིག་རྟེན་
ཁམས་འདི་དཔག་མེད་ན། །མཆོད་ཡོན་ཇི་སྙེད་མཆིས་པ་རྣམས། །ཞེས་པ་ལ་སོགས་པ་སྒྲུབ་
ཐབས་ནས་བཤད་པ་ལྟར་མཆོད་དེ་བཟླས་པའི་བར་བྱའོ། །དངོས་གཞིའི་ཆོག་ལ། དམ་ཚིག་
མེ་ལྷ་མཆོད་པ་ནི། །མེ་ཉིད་སྤོར་ཞིང་བསང་གཏོར་བྱ། །མེ་ལྷ་སྤྱན་དྲང་བྱོན་ཟན་དབུལ། །
བསང་སྦྱང་བསྲེག་རྫས་མཆོད་ཡོན་སྦྱིན། །གསོལ་གདབ་ཐོག་མར་དགང་བླུགས་དབུལ། །
ཞེས་པ་ལ་མེ་སྦར་བ་ནི། དང་པོར་ཀུ་ཤ་རྣམས་ཐབ་ཀྱི་ཁ་དང་ནང་དུ་གཡས་ཕྱོགས་ནས་
བགྲམ་ཞིང༌། ན་མོ་རཏྣ་ཏྲ་ཡཱ་ཡ། ནམ༔ ཙཎྜ་བཛྲ་པཱ་ན་ཡེ་མཧཱ་ཡཀྵ་སེ་ན་པ་ཏ་ཡེ། ན་མོ་བཛྲ་
ཀྲོ་ཏ་དྷཱ་ཡ། ཏདྱ་ཐཱ། ཨོཾ་ཧུ་ལུ་ཧུ་ལུ། ཏིཥྛ་ཏིཥྛ། བན་དྷ་བན་དྷ། ཧ་ན་ཧ་ན། ཨ་མྲྀ་ཏ་ཧཱུྃ་ཕཊ།
ཞེས་པའི་སྔགས་དང་ཕྱག་རྒྱ་དང༌། ཏིང་ངེ་འཛིན་དང་ལྡན་པས་ཐབ་དང་བུད་ཤིང་སོགས་
བསང་གཏོར་བྱས་ནས་ཉེ་རེག་བྱས་ལ། ཐབ་ཀྱི་ནང་དུ་བུད་ཤིང་རྣམས་བརྩིགས་པའམ་སྒྲོན་
པ་བྱས་ནས། རྒྱུན་ཞག་གི་མེའམ། ཤིང་ལོ་མ་ཅན་གྱི་མེ་ལ་ཀུ་ཤའམ་འཇག་མ་གཙང་མའི་མེ་
སྒྲོན་ཚད་ལྡན་ཆང་པར་ཤར་ལྷོ་ནས་ཁྱེར་འོངས་ཏེ། ཐབ་ཀྱི་གཡས་ཕྱོགས་ནས་སྒོར་ནས་ཐབ་
ཀྱི་བུད་ཤིང་བཅུག་ལ། ཁ་དང་ལུས་ཀྱི་གོས་ལ་སོགས་བའི་རླུང་གིས་མེ་སྦར་བར་སྒྲོ་དང་ལོ་
མ་དང་ཤོག་བུ་དང་གོས་གཙང་མ་ལ་སོགས་པའི་རླུང་གཡབ་གཙང་མས་མེ་ཚུལ་བཞིན་དུ་
སྦར་བར་བྱའོ། །བསང་གཏོར་བྱ་བ་ནི། དེ་ནས་མེ་དུ་བ་མེད་པ་དང༌། མེ་ལྕེ་རྣལ་མར་འབར་
ཞིང་དཀར་པོའམ་རྩེ་ཅིག་ཏུ་འགྱུར་བ་ན་ལག་པ་གཡོན་པས་སྔར་ལྟར་བསང་གཏོར་ལན་
གསུམ་བྱའོ། །མེ་ལྷ་སྤྱན་དྲངས་བ་ནི། ཚུར་བྱོན་ཚུར་བྱོན་འབྱུང་པོ་ཆེ། །མེ་ལྷའི་རྒྱལ་པོ་བྲམ་
-61-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཟེ་མཆོག །བསྲེག་བླུགས་ཞལ་ཟས་བཞེས་སླད་དུ། །འདི་ཉིད་དུ་ནི་བཞུགས་སུ་གསོལ། ཨཾ་
ཨགྣི་ཡེ་ཧབ་བྱ་ཀབ་བྱ་ཝ་ཧྭ་ནཱ་ཡེ་སྭཱཧཱ། ཞེས་བརྗོད་ཅིང་ལག་པ་གཡས་པ་མི་འཇིགས་པའི་
ཨཽ་
ཕྱག་རྒྱ་ལས་མཐེ་བོ་ལག་མཐིལ་དུ་དགུག་ཅིང་མཛུབ་མོ་ལྕགས་ཀྱུ་ལྟར་་བཀུག་པ་གཡབས་
པས་སྤྱན་དྲངས་ཏེ། ཨོཾ་ཨགྣི་ཡེ་ས་པ་རི་ཝཱ་ར། གནྟུཾ། པུཥྤ། དྷུ་པཾ། པྲ་ཏི་གྲྀཏྣ་སརྦ་ས་ཨརྠ་
སྭཱཧཱ། ཞེས་པ་མཆོད་ནས། པད་མ་ཀ་མ་ལས་གདན་ལ་བཞུགས། དེ་ཡང་མེ་ལྷ་དཀར་པོ་ཞལ་
གཅིག་ཕྱག་གཉིས་པ་གཡས་སྐྱབས་སྦྱིན། གཡོན་མེ་ཐབ་འཛིན་པ་ར་སྐྱེས་ལ་ཞོན་པ་དྲང་
སྲོང་དུ་མས་བསྐོར་བར་འགྱུར། དེ་ལ་བྱོན་ཟན་དབུལ་བ་ནི། ལག་པ་གཉིས་ཀྱིས་པུས་མོའི་
ནང་རོལ་ནས་ལས་བྱེད་པས། མར་བླུགས་གཟར་བདུན་གྱིས་དགང་གཟར་བཀང་ལ། ༀ་
ཨགྣི་ཡེ་ཧབ་བྱ་ཀབ་བྱ་ཝ་ཧཱ་ནཱ་ཡེ་དི་བྱ་དཱི་བ་ཡ་སྭཱཧཱ། ཞེས་པ་ལན་གསུམ་གྱིས་བདུད་རྩི་
ཞལ་དབུལ་ལོ། །དེ་ནས་རྫས་བསང་སྦྱང་ནི། ཨོཾ་ཀཱི་ལི་ཀཱི་ལི་བཛྲ་བྷི་མ་རཱོ་ཏྲི་པྲ་ཏི་ཏེ། མཧཱ་ཀྲོ་
དྷ་བི་ཛ་ཡ་ནི། ཀྲིནྟ་ཧཱུཾ་ཕཊ་བན་དྷ་བན་དྷ་སྭཱཧཱ། ཞེས་པའི་སྔགས་རྒྱས་བགེགས་ཐམས་ཅད་
ལ་ཕུར་བུས་གདབ་ཅིང༌། གཡས་སྐོར་ནས་མེ་ལ་སོགས་པ་ཐམས་ཅད་བསང་སྦྱང་བྱའོ། །
བསྲེག་རྫས་དབུལ་བ་སོགས་ནི་དང་པོར་སྔར་ལྟར་མར་དགང་བླུགས་གཉིས་ཕུལ་ལ་ཨོཾ་
ཨགྣི་ཡེ་སརྦ་པཱ་པཾ་ཤན་ཏིང་ཀུ་རུ་ཡེ་སྭཱཧཱ། ཞེས་བརྗོད་ཅིང་ཡམ་ཤིང་ལ་སོགས་པའི་བསྲེག་
རྫས་ཐམས་ཅད་བརྒྱ་རྩ་སོགས་ཕུལ་ཏེ།
བརྒྱ་རྩ་སོ་སོའི་མཐར་ཡང་མར་དགང་བླུགས་
གཅིག་ཕུལ་ནས་ཨོཾ་ཨགྣི་ས་པ་རི་ཝཱ་ར༔ ཨཉྙཾ་པྲ་ཏི་ཙཱ་ཡེ་སྭཱཧཱ། ཞེས་པས་མཆོད་ཡོན་ཕུལ་
ནས་བདག་གམ་ཆེ་གེ་མོ་འཁོར་དང་བཅས་པའི་ནད་གདོན་སྡིག་སྒྲིབ་ཐམས་ཅད་དག་པར་
མཛད་དུ་གསོལ་ཞེས་བསྐུལ་ཏེ། ཨོཾ་ཛིན་ཛིཀ་ཏེ་ཛཿ ཏེ་ཛཿ སིདྷི་སིདྷི། སཱ་དྷཱ་ཡ་སྭཱཧཱ། ཞེས་
པས་གཟི་བྱིན་སྐྱེད་པར་བྱའོ། །ཡེ་ཤེས་ཀྱི་མེ་ལྷ་མཆོད་པ་ནི། སྤྱན་དྲང་བསྲུང་ཞིང་བྱོན་ཟན་
དབུལ། །བསང་སྦྱང་བསྲེག་རྫས་མཆོད་ཡོན་སྦྱིན། །གསོལ་གདབ་ཐོག་མར་དགང་བླུགས་
-62-

སྔགས་ལ་འཇུག་པའི་སྒོ་ལས། འཕགས་པ་ནོར་བུ་རྒྱས་པའི་གཞལ་མེད་ཁང་གི་སྐོར། ༢༤༽
དབུལ། །ལས་མཐའ་སྙིང་པོ་གཟི་བྱིན་སྐྱེད། །ཞེས་པ་ལ་སྤྱན་དྲང་བ་ནི། དད་པ་དང་ནི་དམ་
ཚིག་གིས། །ཚུར་གཤེགས་ཚུར་གཤེགས་བཅོམ་ལྡན་འདིར། །བདག་གི་མཆོད་ཡོན་འདི་
བཞེས་ནས། སྦྱིན་སྲེག་མཆོད་པས་དགྱེས་པར་མཛོད། ཨོཾ་སརྦ་ཏ་ཐཱ་ག་ཏཱ། ས་པ་རི་ཝཱ་རཿ
ཨ་གཙྪ་ཨ་གཙྪ། ཨཉྙཾ། གནྟུཾ། པུཥཱཾ། དྷུ་པཾ། པྲ་ཏི་གྲྀཧྣ་སརྦ་ཨརྠ་ཀུ་རུ་སྭཱཧཱ། ཞེས་བརྗོད་ཅིང་
ལག་པ་གཉིས་ཀྱི་ཁུར་ཚུར་བསྡུས་པའི་སོར་མོ་རིམ་གྱིས་བཀྲོལ་ནས། མཐེ་བོང་གཉིས་གུང་
མོའི་ཚིགས་བར་མར་སྦྱར་ཞིང་། མཛུབ་མོ་ལྕགས་ཀྱུའི་གཉིས་གཡོ་བས་སྤྱན་དྲངས་ནས་དྲིའི་
དཀྱིལ་འཁོར་ལས་མེ་ཏོག་གཅིག་ཐབ་ཏུ་དོར་བས་མེ་ལྷའི་ལྟོ་བར་དོར་བར་བསམ་མོ།
བསྲུང་བ་ནི་གཙོ་བའི་རྩ་སྔགས་ཀྱིས་བདག་དང་གནས་དང་ཡོ་བྱད་ཐམས་ཅད་བསྲུང་བར་
།
བྱའོ། །བྱོན་ཟན་དབུལ་བ་ནི། དང་པོར་མར་བླུགས་གཟར་བདུན་གྱིས་བཀང་བའི་དགང་
བླུགས་གཅིག་མེ་ལྷ་ལ་ཕུལ་ཏེ། དེ་ནས་ཨོཾ་ཛི་ན་ཛིཀ་སརྦ་པཱ་པཾ་ཤཱན་ཏིཾ་ཀུ་རུ་སྭཱཧཱ། ཞེས་པ་ཞི་
བའི་སྔགས་རེ་བརྗོད་ཅིང༌། ལྷ་ཐམས་ཅད་སོ་སོ་ནས་གསོལ་བཏབ་སྟེ། ཡམ་ཤིང་དང་བླུགས་
གཟར་དང་ཏིལ་ལ་སོགས་པ་བསྲེག་རྫས་ཐམས་་ཅད་ལན་བདུན་བདུན་ཕུལ་ནས་སླར་ཡང་
དགང་བླུགས་གཅིག་དབུལ་བར་བྱའོ། །དེ་ནས་བསང་སྦྱང་ནི། སྔར་ལྟར་གྱི་ཀཱི་ལི་ཀཱི་ལིས་བྱ་
ཞིང༌། ལས་སྔགས་ཀྱིས་ཀྱང་བསང་གཏོར་བྱའོ། །བསྲེག་རྫས་འབུལ་བ་སོགས་ནི། དང་པོར་
མར་དགང་བླུགས་གཅིག་ཕུལ་ནས། སྤྲོ་ན་རང་གི་སྔགས་ཀྱི་མཐར། སརྦ་པཱ་པཾ་ཤན་ཏིང་ཀུ་
རུ་སྭཱཧཱ། ཞེས་པའམ། ནད་ཐམས་ཅད་ཞི་བར་མཛོད་ཅིག་ཞེས་པའི་སྐུལ་ཚིག་ཅན་ནམ། ཡང་
ན། ༀ་སྭཱཧཱ་པ་རི་པུ་ར་བྷུ་བ་ཧཱུྃ་ཧཱུྃ་ཕཊ་སརྦ་པཱ་པཾ་ཤཱན་ཏིཾ་ཀུ་རུ་སྭཱཧཱ། ཞེས་ལན་རེ་བརྗོད་ཅིང༌།
ལྷ་ཐམས་ཅད་རེ་རེ་ནས་གསོལ་བཏབ་སྟེ། ཡམ་ཤིང་ལ་སོགས་པ་བསྲེག་རྫས་ཐམས་ཅད་
བརྒྱ་རྩ་རེ་ཕུལ་ནས། སླར་ཡང་མར་དགང་བླུགས་རེ་ཕུལ་ཏེ། ཛི་ན་ཛིཀ་ཨངྒཾ་པྲ་ཏིཙྪ་ཡེ་སྭཱཧཱ།
ཞེས་པས་མཆོད་ཡོན་ཕུལ་ནས། བདག་གམ་ཆེ་གེ་མོ་འཁོར་བཅས་སམ། སེམས་ཅན་ཐམས་
-63-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཅད་ཀྱི་ནད་གདོན་སྡིག་སྒྲིབ་ཐམས་ཅད་ཞི་བར་མཛད་དུ་གསོལ་ཞེས་སྐུལ་ནས། སླར་ཡང་མེ་
དང་ལྷ་རྣམས་གཟི་བྱིན་སྐྱེད་པར་བྱ་སྟེ། དེ་ལྟར་བསང་གཏོར་བྱས་ནས་གཟི་བྱིན་སྐྱེད་པ་
རྣམས་ལྷ་རེ་རེ་ལ་ཡང་བྱའོ། །འདི